laion/Wikipedia-Exotic huggingface dataset:
ঘেঁটুপূজা

ঘেঁটুপূজা হল বাংলার এক অন্যতম লৌকিক দেবতা ঘেঁটুঠাকুরের উদ্দেশ্যে বাৎসরিক পূজা ও উৎসব। বাংলার লোকসংস্কৃতিতে বসন্ত ঋতুতে আবির্ভূত ছোঁয়াচে চর্মরোগের (খোস-পাঁচড়া) নিবারণের জন্য ফাল্গুন মাসের সংক্রান্তিতে ঘেঁটুর পূজার্চনা করা হয়। বর্তমানে পশ্চিমবঙ্গের উত্তর ও দক্ষিণ চব্বিশ পরগনা, হাওড়া, বাঁকুড়া জেলায় বাঙালি হিন্দুসমাজে ঘেঁটুপূজা হয়ে থাকে। ঘেঁটু বা ঘণ্টাকর্ণ হলেন বাংলার জনসমাজের কল্পিত ঘৃণার্হ এক চর্মরোগের দেবতা, শিবের অনুচর এবং তীব্র হরিবিদ্বেষী। মঙ্গল দেবতা বিষ্ণুর বিপরীতে এই দেবতার অবস্থান, অনেকটা কার্তিকী অমাবস্যায় অনুষ্ঠিত অলক্ষ্মীপূজার মত। বসন্ত ঋতুতে খোস-পাঁচড়ার বাড়বাড়ন্ত যাতে না হয়, সেজন্য এই কাল্পনিক অশুভ দেবতাকে মেরে বিদায় জানানো হয়। পূজার অন্যতম উপকরণ ঘেঁটু ফুল (ভাট ফুল) থেকে দেবতার এরূপ নাম হয়ে থাকতে পারে। এই দেবতা (বিষ্ণুবিদ্বেষহেতু) বিষ্ণুনাম কর্ণগোচর যাতে না হয় সেজন্য দুইকানের পাশে সর্বদা ঘণ্টা ঝুলিয়ে রাখেন; তাই এঁর আরেক নাম 'ঘণ্টাকর্ণ'। প্রতি বছর ফাল্গুনের সংক্রান্তির সকালে এই পূজা অনুষ্ঠিত হয়। এই পূজার জন্য আলাদা করে পুরোহিতের দরকার হয় না, গৃহস্থ পুরুষ-মহিলারাই করতে পারে। পূজার জন্যে লাগে মুড়িভাজার পুরোনো ঝুলকালিমাখা একটি মাটির খোলা ('কেলে হাড়ি'), তেল হলুদে চোবানো অব্যবহার্য ছোট বস্ত্রখণ্ড, তিনটি কড়ি, ছোট ছোট তিনটি গোবর দিয়ে পাকানো পিণ্ড, ঘেঁটু ফুল, সিঁদুর, ধান ও দূর্বা ঘাস। প্রথমে ব্রতিনীরা এলোচুলে বসে বাম হাতে মাটির খোলাটা নিকোনো জায়গায় বসিয়ে দেন। তার উপরে তিনটি গোবরের পিণ্ড লাগিয়ে সেগুলি কড়ি, সিঁদুর ঘেঁটু ফুল দিয়ে সেটি সাজানো হয়। খোলার উপরে বস্ত্রখণ্ডটি বিছিয়ে দেওয়া হয়। বাড়ির সামনে উঠোনে বা একটু দূরে রাস্তার তিনমাথা, চারমাথার ধারে জনতার মাঝে এটি সম্পন্ন হয়। ছড়া কাটা হয় — "ধামা বাজা তোরা কুলো বাজা এলো এলো দ্বারে ঘেঁটু রাজা।" পূজার শেষে অল্পবয়সী ছেলেরা মোটা বাঁশের লাঠি দিয়ে খোলাটা ভেঙে দিয়ে হরিবিদ্বেষী ঘেঁটু দেবতাকে অপমান করে, তারপর দৌড়ে পুকুরের জলে হাত পা ধুয়ে আসে যাতে তাদের চর্মরোগ না হয়। এরপর মহিলারা ওই বস্ত্রখণ্ডটি এনে বাচ্ছাদের চোখে বুলিয়ে দেন এবং খোলার ঝুলকালি কাজলের মতো পরিয়ে দেন যাতে চোখ ভালো থাকে। এই ঘেঁটু ঠাকুরকে বিদায় করে হরিনাম কীর্তন বা হরিযশ গাওয়া হয় — "ভাগ্যমানে কাটায় পুকুর চণ্ডালে কাটে মাটি কুমোরের কলসী, কাঁসারির ঘটি জল শুদ্ধ, স্থল শুদ্ধ, শুদ্ধ মহামায়া হরিনাম করলে পরে শুদ্ধ হয় আপন কায়া।।" সন্ধ্যেবেলা ছোট ছোট ছেলেরা রঙীন কাগজ ও কঞ্চি দিয়ে ছোট্ট ডুলি বানিয়ে তাতে ঘেঁটু ফুল ও প্রদীপ দিয়ে ঘেঁটু ঠাকুরকে সাজিয়ে তা কাঁধে করে বাড়ি বাড়ি ঘোরে এবং ঘেঁটুর গান গেয়ে চাল পয়সা ভিক্ষা করে। বাংলার লৌকিক ধর্মসংগীত, তৃপ্তি ব্রহ্ম, পৃষ্ঠা: ২২৭ বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৪৭৯
ফনী ভূষণ মজুমদার

ফনী ভূষণ মজুমদার (১৯০১-৩১ অক্টোবর ১৯৮১) আওয়ামী লীগের একজন রাজনীতিবিদ এবং বাংলাদেশ সরকারের মন্ত্রী। ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন। তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারণে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজি সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসুর সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে। তিনি ১৯৪৮ সালে মাদারীপুর মহকুমা তাঁতি সমবায় সমিতি গঠন করেন । ভাষা আন্দোলনে সক্রিয় ভূমিকার কারণে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নির্বাচন করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারি হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান। ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন। ১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন। ১৯৮১ সালের ৩১ অক্টোবর তার মৃত্যু হয়। মোঃ আলী আকবর (২০১২)। "মজুমদার, ফণীভূষণ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Reminiscence of Revolutionary Leader Phani Bhusan Majumder (1902-1981) | Asian Tribune"। asiantribune.com। ২০১৬-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৬।  Rahman, Sheikh Mujibur (২০১২-০৬-০১)। Sheikh Mujibur Rahman: The Unfinished Memoirs (ইংরেজি ভাষায়)। Penguin UK। আইএসবিএন 9788184757033।  "Phani Bhushan Majumder and memories of a war"। ২০১৬-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৬।  "Bangabandhu's men - on Aug 15 and after"। The Daily Star। ২০১২-০৮-১৪। ২০১৭-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৬।  মোশতাক আহমেদ মন্ত্রিসভা
হোলবোল

হোলবোল কৃষকসমাজে প্রচলিত একটি লোকসঙ্গীত। এটি ভারতের পশ্চিমবঙ্গ রাজ্যের নদিয়া জেলা এবং বাংলাদেশের যশোর জেলার একটি প্রচলিত লোকসঙ্গীত। এর মধ্যে কোনো ধর্মীয় আচার-আচরণ সংযুক্ত নেই। নিম্নশ্রেণীর হিন্দু এবং মুসলিম কৃষকরা একইসঙ্গে এই গান গেয়ে তাদের অবসর জীবন অতিবাহিত করে। কৃষিকর্মে কখনো অবসর পেলেই কৃষকেরা তাদের কন্ঠে এই গান গায়। তবে পৌষ মাসেই এই গানের প্রকৃত সময় বলে মনে করা হয়। এই গানের সঙ্গে স্ত্রীদের কোনো সম্পর্ক নেই, পুরুষেরাই এই গান গেয়ে থাকে। মূল গায়েন একটি পদ গাইবার পর অন্যান্যরা ওই কথারই পুনরাবৃত্তি করে। হোলবোল গানের অবলম্বন বলতে রামায়নের কাহিনি অন্যতম। নদিয়া জেলায় একটি গান শুলতে পাওয়া যায়- আহা উজুদার গো দশরথ গো রাজা ছিল বড় পুণ্যবান। একই দণ্ডে চারি ভাই গো জন্মেছিলেন রাম। বড় হইলেন রামচন্দ্র মেজ গো লক্ষ্মণ, সেজ হলেন ভরত ঠাকুর ছোট শত্রুঘন। সাময়িক ঘটনাকে অবলম্বন করেও হোলবোলের গান রচিত হয়। নদিয়া জেলার মাজদিয়াতে এই রকম কিছু গান শোনা যায়- হাহা, ফাগুন মাসের পাঁচই তারিখে দৈবী গজব হল, হাহা, মটর ছোলা সরষে, সব ফেলায়ে গেল। হাহা, কতই ফেলল ছোলা সরষে, থাল ঘটি বাটি, হাহা, তাহার চেয়ে অধিক ফেলল ব্রিটিশ রাজার মাটি। হাহা, দুই পক্ষ দুই রাজা হয়ে সংসার জলে গেল, হাহা, এবার বুঝিল ভাত বেঘোরে কোলের ছেলে ম'ল। মা জননী কেঁদে বলে কি করি উপায়, গভরমেন্টের লোক এসে বলে খাল বাঁধিতে চল। খাল বাঁধিতে না গেলে টাকা দিবে নাকো, মাটির ঝুরি মাথায় নিয়ে ভিমরি লেগে গেল। এবার বুঝিল মনে হল আমাদের জান গেল। পাকিস্তানে কাজ নাই মোদের হিন্দুস্তানে চল, হিন্দুস্তানে গিয়ে মোরা সবাই শান্তি হব। এই গানে পাকিস্তান সরকারের অত্যাচার ফুটে এসেছে। গানের পরবর্তী অংশে পাকিস্তান ছেড়ে ভারতে আগমনের কথার ইঙ্গিত পাওয়া যায়। এছাড়া বেহুলা লখীন্দরের কাহিনি নিয়েও এই গান গাওয়া হয়। তবে এগুলি শুধু মনসা পুজোর সময় শোনা যায়। শ্রাবণ মাস ব্যাপী এই গীত হলেও অন্য সময় এই গান গাওয়া হয় না। ঝুমুর গান জাগের গান টপ্পা গান আখড়াই গান হাপু গান বাংলার লোকসাহিত্য_৩ খণ্ড। ১/১, কলেজ স্কোয়ার, কলকাতা-১২: আশুতোষ ভট্টাচার্য। ১৯৬২। পৃষ্ঠা ৭০২।  বাংলার লোকসাহিত্য_৩ খণ্ড। ১/১, কলেজ স্কোয়ার, কলকাতা-১২: আশুতোষ ভট্টাচার্য। ১৯৬২। পৃষ্ঠা ৭০৩।  বাংলার লোকসাহিত্য_৩ খণ্ড। ১/১, কলেজ স্কোয়ার, কলকাতা-১২: আশুতোষ ভট্টাচার্য। ১৯৬২। পৃষ্ঠা ৭০৪।
১১ পদাতিক ব্রিগেড (বাংলাদেশ)

১১ পদাতিক ব্রিগেড হচ্ছে বাংলাদেশ সেনাবাহিনীর একটি পদাতিক ব্রিগেড। এটি ১৭শ পদাতিক ডিভিশনের অধীনে সিলেট ক্যান্টনমেন্টে অবস্থিত। ফোর্সেস গোল ২০৩০ অনুসারে এই ব্রিগেড ২০১৬ সালে গড়ে তোলা হয়। এই ব্রিগেডের বর্তমান কম্যান্ডার হচ্ছেন ব্রিগেডিয়ার জেনারেল কবির আহমেদ। "PM goes to Sylhet Wednesday | Dhaka Tribune"। Dhaka Tribune (ইংরেজি ভাষায়)। ২০১৬-১১-২২। সংগ্রহের তারিখ ২০১৭-০৫-২৫।  "Stay alert to threats"। The Daily Star (ইংরেজি ভাষায়)। ২০১৬-১১-২৪। সংগ্রহের তারিখ ২০১৭-০৫-২৫।  "PM asks army to stay alert about internal, external threats"। The Daily Star (ইংরেজি ভাষায়)। ২০১৬-১১-২৩। সংগ্রহের তারিখ ২০১৭-০৫-২৫।  "Stay alert to face internal, external threats: PM asks army"। New Age | The Outspoken Daily (ইংরেজি ভাষায়)। সংগ্রহের তারিখ ২০১৭-০৫-২৫।
অক্ষয় কুমার সেন

অক্ষয় কুমার সেন (১৮৫৪ - ১৯২৩) হলেন প্রখ্যাত বাঙালি পুঁথি সাহিত্যিক ও রামকৃষ্ণ দেবের সাধক। স্বামী বিবেকানন্দ রহস্যচ্ছলে তাকে ‘শাঁকচুন্নী’ নামে সম্বোধন করতেন। অক্ষয় কুমার সেন ১৮৫৮ সালে পশ্চিমবঙ্গের বাঁকুড়া জেলার ময়নাপুর গ্রামে জন্মগ্রহণ করেন। তার পিতার নাম হলধর সেন এবং মাতার নাম বিধুমুখী দেবী। তিনি ১৯২৩ সালে মৃত্যুবরণ করেন। সাধক সেন তার ভাবগুরু রামকৃষ্ণ দেবকে নিয়ে ৩টি পুস্তক রচনা করেন; এগুলো হলোঃ শ্রীশ্রীরামকৃষ্ণপুঁথি - ভগবান শ্রীশ্রী রামকৃষ্ণ পরমহংসদেবের চরিতামৃত (১৩৭২); শ্রীশ্রীরামকৃষ্ণমহিমা (১৩৭৬) এবং শ্রীশ্রীরামকৃষ্ণপুঁথি (প্রথম ও দ্বিতীয় খন্ড) গদ্যরূপ প্রবাজিকা প্রদীপ্তপ্রাণা। "৬৩.০১ শ্রীশ্রীরামকৃষ্ণকথামৃতে উল্লিখিত ব্যক্তিবৃন্দের পরিচয় (ক – ঞ)"। শ্রীরামকৃষ্ণ কথামৃত। ঢাকা।  |সংগ্রহের-তারিখ= এর |ইউআরএল= প্রয়োজন (সাহায্য) "অক্ষয়কুমার সেন"। Ramakrishna Sarada Mission Vivekananda Vidyabhavan। সংগ্রহের তারিখ ১৫ ডিসেম্বর ২০১৭। [স্থায়ীভাবে অকার্যকর সংযোগ] উইকিউক্তিতে অক্ষয় কুমার সেন সম্পর্কিত উক্তির সংকলন রয়েছে। অক্ষয়কুমার সেন (১৮৫৮ - ১৯২৩) - শ্রীশ্রীরামকৃষ্ণকথামৃতে উল্লিখিত ব্যক্তিবৃন্দের পরিচয়।
মানডিঙ্কা ভাষা

মানডিঙ্কা ভাষা (কখনও কখনও মানডিঙ্গো ভাষাও বলা হয়) একটি মান্‌ডে ভাষা। মালি, সেনেগাল, গাম্বিয়া, গিনি, আইভরি কোস্ট, বুরকিনা ফাসো, সিয়েরা লিওন, লাইবেরিয়া এবং গিনি-বিসাউ অঞ্চলসমূহের প্রায় মিলিয়ন সংখ্যক মানডিঙ্কা জনগণ এই ভাষায় কথা বলে। এটি গাম্বিয়ার প্রধান ভাষা হিসেবে স্বীকৃত। ভাষাটিতে উচ্চ ও নিম্ন দুই ধরনের স্বর তথা tone রয়েছে।
সুপার মিছুয়া

সুপার মিছুয়া অশোক পতি পরিচালিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়। এতে অভিনয় করেছেন ওলিউডের জনপ্রিয় নায়ক বাবুশান মহান্তি এবং ঝিলিক ভট্টাচার্য্য। ছবিটি প্রযোজনা করেছে স্বার্থক ফিল্মস। বাবুশান মহান্তি ঝিলিক ভট্টাচার্য্য মীনকেতন দাস সরোজ দাস হরিহর মহাপাত্র অপরাজিতা মহান্তি সুপার মিছুয়া ছায়াছবির গানসমূহ: ১. সুপার মিছুয়া ২. কেমিতি কহিবি তোতে ৩. তু মোর মন্দির তু মোর পূজা ৪. কুট কুট ধান লো ৫. শূন্যতাকু আজি পচারে মুঁ যেবে Super Michhua (2015)- www.imdb.com (১৫ ডিসেম্বর, ২০১৭ তারিখে সংগৃহিত) Super Michhua- www.odiahits.com (১৭ ডিসেম্বর, ২০১৭ তারিখে সংগৃহিত)
ডাহা বালুঙ্গা

ডাহা বালুঙ্গা সুধাকর বসন্ত পরিচালিত ওড়িয়া ভাষার ছায়াছবি। ছবিটি ২০১৩ সালের ১২ জুলাই প্রেক্ষাগৃহে মুক্তি পায়। বাবুশান মহান্তি সোনিয়া শংকর দে বিজয় মহান্তি জ্যাকি শ্রফ তন্দ্রা রায় অপরাজিতা মহান্তি পিন্টু নন্দ সরোজ দাস চৌধুরি জয়প্রকাশ দাশ ত্রুপ্তি সিনহা Daha Balunga (2013)- www.imdb.com (১৫ ডিসেম্বর, ২০১৭ তারিখে সংগৃহিত)
ডেভ সেক্সটন

ডেভ সেক্সটন (জন্ম এপ্রিল ৬, ১৯৩০, লন্ডন) একজন অবসরপ্রাপ্ত ইংরেজ ফুটবল ম্যানেজার ও খেলোয়াড়। সাবেক পেশাদার বক্সার আর্চি সেক্সটনের ছেলে, ডেভ ১৯৪৮ সালে ওয়েস্ট হ্যাম ইউনাইটেডের হয়ে খেলোয়াড়ী জীবন শুরু করেন। সাধারণত তিনি মাঝ-আক্রমনভাগে খেলতেন। তিনি লুটন টাউন, লেটন ওরিয়েন্ট, ব্রাইটন & হোভ অ্যালবিওন, এবং ক্রিস্টাল প্যালেস দলে খেলেছেন। তার শ্রেষ্ঠ সফলতা আসে ১৯৫৭-৫৮ মৌসুমে যখন তিনি তৃতীয় বিভাগ লীগ জেতেন। ১৯৬৫ সালে তিনি লেটন ওরিয়েন্টের কোচ হিসেবে তার কোচিং ক্যারিয়ার শুরু করেন। ১৯৬৬ সালে আর্সেনালের ম্যানেজার বার্টি মি তাকে প্রথম একাদশের কোচ হিসেবে নিয়োগ দেন। একবছর পর চেলসির ম্যানেজার টমি ডোচার্টি পদত্যাগ করলে তিনি সে দলের ম্যানেজার নিযুক্ত হন। তিনি দলকে ১৯৭০ সালে এফএ কাপ এবং ১৯৭১ সালে কাপ উইনার্স কাপ জেতান। চেলসি ১৯৭২ সালের লীগ কাপের ফাইনালে উঠলেও জিততে পারেননি। পরে সেক্সটন কয়েকজন গুরুত্বপূর্ণ খেলোয়াড়, যেমনঃ পিটার অসগুড এবং অ্যালান হাডসন প্রমুখকে বিক্রি করে দেন। এগুলো সহ ক্লাবের আরো নানান সমস্যার কারণে সেক্সটন সফলতা পাননি এবং ১৯৭৪-৭৫ মৌসুমের শুরুতে তাকে বরখাস্ত করা হয়। কিছুকাল পরেই তিনি কুইনস পার্ক রেঞ্জারস দলের ম্যানেজার হন। সে দলের উৎকৃষ্ট খেলোয়াড় স্ট্যান বোলস, জেরি ফ্রান্সিস প্রমুখের সাথে তিনি চেলসি থেকে জন হলিনস ও ডেভিড ওয়েব কে কিনে আনেন। সেক্সটন দলটিকে লীগ শিরোপার কাছাকাছি নিয়ে যান। তারা যখন সবগুলো খেলা শেষ করেন তখন তারা লীগে শীর্ষ অবস্থানে ছিলেন। তবে লিভারপুল শেষ খেলায় উলভারহ্যাম্পটন ওয়ান্ডারার্সকে হারালে তারা শিরোপা লাভে সমর্থ হননি। তিনি পরে ম্যানচেস্টার ইউনাইটেড দলের ম্যানেজার হয়। মজার ব্যাপার হলো চেলসির মত এখানেও তিনি টমি ডোচার্টির পরিবর্তে ম্যানেজার হন। তবে তিনি রক্ষণাত্মক ফুটবল খেলান যা সমর্থকের কাছে পছন্দনীয় ছিলনা। লাজুক স্বভাবের এই ব্যক্তি গণমাধ্যম ও খেলোয়াড়দের সাথে ঠিকমত কথাবার্তা চালাতে পারতেন না, যার ফলে ওল্ড ট্রাফোর্ডে তার ক্যারিয়ার সফল হয়নি এবং তিনি একটি শিরোপাও জেতাতে পারেননি। এর মধ্যে একটি উল্লেখযোগ্য খেলায় ১৯৭৯ সালের এফএ কাপের ফাইনালে তারা ৩-২ গোলে আর্সেনালের কাছে হেরে যান এবং লিভারপুলের পেছনে ১৯৭৯-৮০ মৌসুমে লীগ রানার্স-আপ হন। ১৯৮১ সালের এপ্রিলে সেক্সটনকে বরখাস্ত করা হয়, যদিও তিনি তার শেষ সাত ম্যাচে জয়লাভ করেছিলেন। এরপর তিনি আধা-অবসরে যাওয়ার আগে কনভেন্ট্রি সিটির ম্যানেজার হয়েছিলেন। ইংল্যান্ড অনূর্ধ্ব-২১ দলের হয়ে সেক্সটন অনেক সফল এবং তিনি দুবার উয়েফা অনূর্ধ্ব-২১ চ্যাম্পিয়নশিপ জিতেছেন। এরপর তিনি এফএ-এর প্রথম টেকনিক্যাল পরিচালক নিযুক্ত হন ১৯৮৪ সালে। তিনি সকল স্তরের কোচের জন্য ট্যাকল সকার নামে একটি বই লিখেছেন।
আরাখতো

আরাখতো হচ্ছে আফগানিস্তানের বাদাখশন প্রদেশের অন্যতম একটি গ্রাম। এটি শিবা হ্রদ ও পাঞ্জ নদীর তীরে অবস্থিত। তাজিকিস্তান সীমান্তের কাছাকাছি অবস্থান করা এটির উচ্চতা ৩,১০০ মিটার (১০,২০০ ফু)। গ্রামটি অবস্থান করে আছে মূলত পিচ থেকে ৫.৩ কিলোমিটার (৩.৩ মা), উইশতায়েন থেকে ৪.২ কিমি (২.৬ মা), গর্ডজাক থেকে ৬.১ কিমি (৩.৮ মা) এবং ঘর জাভিন থেকে ১০.০ কিমি (৬.২ মা)। পার্শ্ববতী বিমানবন্দরটি খোরোগ সীমান্ত থেকে ১৪ কিমি (৯ মা) দূরত্বে অবস্থান করছে। বাদাখশন প্রদেশ "NGA GeoNames Database"। National Geospatial-Intelligence Agency। ২০১৭-০৩-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৭।  Adamec, Ludwig W., সম্পাদক (১৯৭২)। Historical and Political Gazetteer of Afghanistan। 1। Graz, Austria: Akadamische Druck-u. Verlangsanstalt। পৃষ্ঠা 23।  Maplandia.com থেকে প্রশাসনিক মানচিত্র
লভ পেইন কুছভি করেগা

লভ পেইন কুছভি করেগা ২০১৬ সালে মুক্তিপ্রাপ্ত ওড়িয়া ভাষার চলচ্চিত্র। ছবিটি পরিচালনা করেন অশোক পতি এবং প্রযোজনা সংস্থা তরঙ্গ সিনে প্রোডাকশনস। বাবুশান মিহির দাস সুপ্রিয়া নায়ক প্রমুখ Love Pain Kuchh Bhi Karega (2016)- www.imdb.com (১৫ ডিসেম্বর, ২০১৭ তারিখে সংগৃহিত)
রন অ্যাটকিনসন

রোনাল্ড ফ্রাঙ্কলিন অ্যাটকিনসন, সাধারণত যিনি "বিগ রন" নামেই পরিচিত (জন্ম ১৮ মার্চ, ১৯৩৯) একজন ইংরেজ সাবেক ফুটবল খেলোয়াড় এবং ম্যানেজার। সাম্প্রতিক সময়ে তিনি ব্রিটেনের জনপ্রিয় ফুটবল পণ্ডিত। তিনি রুপকার্থে বিভিন্ন বর্ণনা দেয়ার জন্য বিখ্যাত, যাকে বিগ রনিবাদ বা রনিংলিশ নামে ডাকা হয়ে থাকে। তবে সাম্প্রতিক কালে তিনি বর্ণবাদী মন্তব্য করার কারণে বিতর্কিত হয়েছেন। রন অ্যাটকিনসন লিভারপুলে জন্ম নিলেও জন্মের কয়েক সপ্তাহ পরে বার্মিংহামে স্থানান্তরিত হন। তার খেলোয়াড়ী জীবনে তিনি তেমন কিছু অর্জন করতে সমর্থ হননি। ১৭ বছর বয়সে তিনি অ্যাস্টন ভিলা ক্লাবের হয়ে চুক্তি করেন কিন্তু কখনো সেই দলের প্রথম একাদশের হয়ে মাঠে নামেননি। ১৯৫৯ সালে তিনি অক্সফোর্ড ইউনাইটেড ক্লাবে যোগ দেন। এখানে তিনি তার ছোটভাই গ্রাহাম অ্যাটকিনসনের সাথে খেলেন। এখানে তিনি উইং-হাফ হিসেবে ৫০০টির মত ম্যাচ খেলেন এবং দ্য ট্যাঙ্ক উপাধি পান। তিনি ছিলেন ইউনাইটেডের অধিনায়ক। তার সময়ে ১৯৬২ থেকে ১৯৬৮ এই ছয় বছরে ইউনাইটেড দক্ষিণের লিগ থেকে উন্নতি করে দ্বিতীয় বিভাগে স্থান অর্জন করে। তিনিই প্রথম অধিনায়ক যিনি একটি ক্লাবের দক্ষিণ লিগ থেকে তিনটি বিভাগ পেরুনোর সময় কোন দলকে নেতৃত্ব দিয়েছেন। Matthews, Tony (২০০৫)। The Who's Who of West Bromwich Albion। Breedon Books। পৃষ্ঠা p. 260। আইএসবিএন 1-85983-474-4। উদ্ধৃতি শৈলী রক্ষণাবেক্ষণ: অতিরিক্ত লেখা (link) The PlayerHistory.com database quotes his middle name as Frederick সকারবেসে ম্যানেজার হিসেবে Ron Atkinson-এর পরিসংখ্যান Ron Atkinson Quotes Ronglish Even more Big Ron quotes Example of Big Ron's chalkboard (text only) in the Guardian
ওয়্যাট ওলেফ

ওয়্যাট জেস ওলেফ (জন্ম জুলাই ১৩, ২০০৩) হলেন একজন মার্কিন শিশু অভিনয় শিল্পী। তিনি ২০১৭ সালে মুক্তিপ্রাপ্ত মার্কিন অতিপ্রকৃত অধীরতামূলক চলচ্চিত্র ইট এ তার ভূমিকা "স্টেনলি ইউরিস" এর জন্য সবচেয়ে বেশি পরিচিত, এই চলচ্চিত্রটি আর্জেন্টিনীয় চলচ্চিত্র পরিচালক এন্ডি মুসচিয়েটি দ্বারা পরিচালিত হয় এবং এটি মূলত জনপ্রিয় মার্কিন লেখক স্টিভেন কিং ১৯৮৬ সালের একই নামের উপন্যাস এর উপর ভিত্তি করে তৈরি করা হয়। ওলেফ, মার্কিন যুক্তরাষ্ট্রের ইলিনয় রাজ্যের শিকাগো শহরে জন্মগ্রহণ করেন, ডওগ এবং জেনিফার ওলেফ দম্পতির পরিবারে। তিনি সেখানে তার জীবনের প্রথম সাত বছর বসবাস করেন। এরপর তিনি তার পিতা-মাতার সাথে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন, এবং অভিনয় শুরু করেন। গোড়ার দিকে তার বিভিন্ন ভূমিকায় অভিনয়ের মধ্যে একটি ছিল, মার্কিন অাবাসন খাতের প্রতিষ্ঠান কোল্ডওয়েল ব্যাংকার এর একটি বিজ্ঞাপনে কাজ করা। ২০১৭ সালে, ওয়্যাট জনপ্রিয় অষ্ট্রলীয় গায়িকা সিয়া'র "সেন্টা'স কামিং ফর আস" শিরোনামের গানের ভিডিওতে মার্কিন অভিনেত্রী ক্রস্টেন বেল এবং অভিনেতা ডেক্স শেফার্ড এর সন্তানদ্বয়ের মধ্যে একজনের ভূমিকায় অভিনয় করেন। "'IT' star Wyatt Oleff says the movie is "a coming of age story""। ২৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৭।  "It (2017) - Andy Muschietti - Synopsis, Characteristics, Moods, Themes and Related - AllMovie"। AllMovie।  "'It' star Wyatt Oleff on the Losers Club's battle with Pennywise, what sets the remake apart"। New York Daily News।  Reed, Ryan (২২ নভেম্বর ২০১৭)। "Watch Sia's 'Santa's Coming for Us' Video With Kristen Bell, J.B. Smoove"। rollingstone.com। ২২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৭।  ইন্টারনেট মুভি ডেটাবেজে ওয়্যাট ওলেফ (ইংরেজি)
বারা ঠাকুর

বারা ঠাকুর হলেন পশ্চিমবঙ্গের দক্ষিণাংশের বাঙালি হিন্দুসমাজে পূজিত এক অশাস্ত্রীয় লৌকিক দেবতা। পশ্চিমবঙ্গের উত্তর ও দক্ষিণ চব্বিশ পরগনা, হাওড়া, হুগলি প্রভৃতি জেলার গ্রামাঞ্চলে এই দেবতার পূজা প্রচলিত; তবে দক্ষিণ চব্বিশ পরগনা জেলায় এই বারাঠাকুরের পূজার প্রচলন অত্যধিক। 'বারা' শব্দের লোকায়ত অর্থ বাধা দেওয়া বা নিবারণ করা। মূলত ব্যাঘ্র-ভীতি নিবারণ ও সাংসারিক মঙ্গলকামনায় এই দেবতার পূজা করা হয়। ১লা মাঘ বা তার কাছাকাছি সময়ে এই পূজা অনুষ্ঠিত হয়। তাঁর সাথে (বিশেষত মাথার চালির অবয়বে) মিশরের ফারাওদের আঁকা ছবিগুলির (যাদের মাথা অনেক লম্বা — বিশাল দেহ — রাজা বা দেবতা) মিল আছে বলে ধারণা করা হয়। উল্টানো ঘট ও মাথায় লতা-পাতা আঁকা চ্যাপ্টা মুকুট — এটিই বারা ঠাকুরের মূর্তি। ঘটের উপর নানা রঙে আঁকা চোখ, মুখ, গোঁফ অঙ্কিত ধাকে। এই মূর্তিযুগলের গোঁফওয়ালা পুরুষমূর্তিটিকে দক্ষিণরায়-এর কাটা মুণ্ডু বলে মনে করা হয়, অপরটি তার মা নারায়ণী বা কালু রায় (ঘটে গোঁফ অঙ্কিত না থাকলে)। খোলা মাঠে গাছতলায় গাছের গুঁড়ি বা শাখায় মূর্তি স্থাপন করে এঁর পূজা করা হয়। পূজায় বর্ণ ব্রাহ্মণ পৌরোহিত্য করেন; মূর্তির বিসর্জন হয় না। যে গাছে বারা ঠাকুর রাখা হয় তার সবচেয়ে উঁচু শাখায় একটি লালনিশান টাঙিয়ে দেওয়া হয়। শাস্ত্রীয় হিন্দু নিয়ম বহির্ভূতভাবে আগুনে পুড়িয়ে 'বারা' তৈরী হয় এবং পূজার পর সারাবছর খোলা আকাশের নিচে রেখে দেওয়া হয়। বারাঠাকুর পূজায় আদিমত্বের পরিচয় পাওয়া যায়, তবে অশাস্ত্রীয় হলেও ব্রাহ্মণ-শাসিত বর্ণহিন্দু সমাজ এঁকে স্বীকার করে নিয়েছেন। লোকসংস্কৃতি কোষ, বরুণ চক্রবর্তী, পৃষ্ঠা: ২৬৫ বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৪৯৩
টি১০ লিগ

টি১০ লিগ হচ্ছে সংযুক্ত আরব আমিরাত এ অনুষ্ঠিতব্য সীমিত ওভারের ক্রিকেট প্রতিযোগিতার একটি নতুন সংস্ককরণ। খেলাটি মূলত ১০ ওভারে সীমাবদ্ধ থাকবে এবং ৯০ মিনিটের একটি নির্দিষ্ট সময়কালব্যাপী পরিচালিত হবে। প্রতিযোগিতাটি চারদিন ধরে চলবে, রাউন্ড রবিন এর পরে সেমিফাইনাল এবং সব শেষে ফাইনাল খেলা অনুষ্ঠিত হবে। ২০১৭ সালের প্রথম এই সংস্করনটি ১৪ই ডিসেম্বর থেকে শুরু হয়ে ১৭ ডিসেম্বর পর্যন্ত শারজাহ ক্রিকেট এ্যাসোসিয়েশন স্টেডিয়াম এ অনুষ্ঠিত হবে। শহীদ আফ্রিদি, বীরেন্দ্র শেওয়াগ, সরফরাজ আহমেদ, শোয়েব মালিক, দিনেশ চান্ডিমাল এবং ইয়ন মর্গ্যান সহ বিভিন্ন আন্তর্জাতিক খেলোয়াড়দের অংশগ্রহণের মাধ্যমে লিগটি পরিচালিত হবে। প্রতিযোগিতাটিতে বাংলাদেশি অলরাউন্ডার সাকিব আল হাসান কেরালা কিংস এর হয়ে প্রতিনিধিত্ব করেছেন। দীর্ঘদিন মাঠের বাইরে থাকা পাকিস্তানি অল-রাউন্ডার আব্দুল রাজ্জাক পাঞ্জাবি লেজেন্ডস দলের জন্য নির্বাচিত হয়েছেন। মুল্ক হোল্ডিংস এর সভাপতি, বিশিষ্ঠ ব্যবসায়ী সাজি উল মুল্ক কর্তৃক প্রতিষ্ঠিত লিগটি পাকিস্তানের সার্বিক তত্বাবধানে আয়োজিত সংযুক্ত আরব আমিরাতে অনুষ্ঠিত হবে। লিগটির সভাপতির দায়িত্ব পালন করছেন সালমান ইকবাল, যিনি পাকিস্তান ভিত্তিক প্রতিষ্ঠান এআরওয়াই গ্রুপের স্বত্তাধিকারী। আন্তর্জাতিক ক্রিকেট কাউন্সিল (আইসিসি) টি১০ লিগের অনুমোদন প্রদান করে। সেমি =》সেমি-ফাইনালে পরাজিত টি১০ লিগ সম্প্রচারক চ্যানেল সমূহ:- নাইন্টি-৯০ ব্যাশ Anwar Ali (১০ ডিসেম্বর ২০১৭)। "T10 Cricket League"। Pakistan Super League। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৭।  "2nd match, Group B (N), T10 League at Sharjah, Dec 14 2017 - Match Summary - ESPNCricinfo"। ESPNcricinfo।  "T10 Cricket League: Pakhtoons beat Maratha"। Samaa। ১৪ ডিসেম্বর ২০১৭। ১৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৮।  "T10 League gets International Cricket Council (ICC) sanction"। The Indian Express। ২২ নভেম্বর ২০১৮।  "Welcome to our broadcast partners! 📺 Let us know where in the world you will be watching from! 🌎 #AbuDhabiT10 #InAbuDhabi #CricketsFastestFormat"। Twitter.com। ২০২১-১১-১৯। সংগ্রহের তারিখ ২০২১-১১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "We Welcome Viacom18 as our TV Broadcast and Digital Media Partner in India #IndiaBroadcast #ADT10News #InAbuDhabi #AbuDhabiT10"। Facebook.com (ইংরেজি ভাষায়)। ২০২১-১১-১৯। সংগ্রহের তারিখ ২০২১-১০-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্রিস টাভারে

ক্রিস্টোফার জেমস টাভারে (/ˈtævəreɪ/; ইংরেজি: Chris Tavaré; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে। অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন। টাভারে সেভেনোক্স স্কুলে অধ্যয়ন করেন। এরপর অক্সফোর্ডের সেন্ট জোন্স কলেজ থেকে প্রাণিবিদ্যায় স্নাতক ডিগ্রি সম্পন্ন করেন। টেস্ট দলে নিজের সহজাত খেলাকে তুলে ধরেন। প্রসিদ্ধ রক্ষণধর্মী খেলোয়াড় হিসেবে বল ঠেকিয়ে রাখার জন্য পরিচিতি পান তিনি। ১৯৮১ সালের অ্যাশেজ সিরিজের ওল্ড ট্রাফোর্ড টেস্টে ৬৯ ও ৭৮ রানের ইনিংস খেলেন তিনি। তবে, ক্রিজে বারো ঘণ্টা সময় পার করেন ক্রিস টাভারে। ১৯৮২ সালে পাকিস্তানের বিপক্ষে ৫০ রান তোলার জন্য পাঁচ ঘণ্টা পঞ্চাশ মিনিট ব্যয় করেন। এ ইনিংসটি ইংল্যান্ডের ইতিহাসে দ্বিতীয় মন্থরতম ইনিংসের মর্যাদা পায়। ১৯৮১-৮২ মৌসুমে ভারত সফরে ইংল্যান্ড দলের সদস্য হিসেবে যান। ষাড়ে ছয় ঘণ্টা ক্রিজে থেকে মাত্র ৩৫ রান তুলেন তিনি। ২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুনরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি। কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রে’র স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন। খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে সম্পর্কে তার কাকাতো ভাই। Bateman, Colin (১৯৯৩)। If The Cap Fits। Tony Williams Publications। পৃষ্ঠা 166। আইএসবিএন 1-869833-21-X।  Dave Warner, Cricket's Hall of Shame, Fremantle Arts Centre Press, আইএসবিএন ১-৮৬৩৬৮-২২০-১, 1998, p. 39. Massie, Alex (১১ মে ২০১২)। "An Epidemic of Not Scoring"। The Spectator। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ মে ২০১২।  "Where are they now? Chris Tavaré"। The Guardian। London। ২৫ মে ২০০৮।  ভিক মার্কস ক্রিস কাউড্রে আসিফ ইকবাল (ক্রিকেটার) ১৯৮৩ ক্রিকেট বিশ্বকাপ দলসমূহ অ্যাশেজ সিরিজের তালিকা ইয়র্কশায়ার কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে ক্রিস টাভারে (ইংরেজি) ক্রিকেটআর্কাইভে ক্রিস টাভারে (সদস্যতা প্রয়োজনীয়) (ইংরেজি)